ประกาศกรมการค้าต่างประเทศ เรื่อง แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไป พ.ศ. 2560
ประกาศกรมการค้าต่างประเทศ
ประกาศกรมการค้าต่างประเทศ
เรื่อง
แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณา
ทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วน
ที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไป
พ.ศ. ๒๕๖๐[๑]
 

ตามที่ได้มีประกาศกรมการค้าต่างประเทศ เรื่อง
เปิดทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไป พ.ศ.
๒๕๕๙ ลงวันที่ ๑๔ มิถุนายน พ.ศ. ๒๕๕๙
และคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดในการประชุมครั้งที่
๕/๒๕๖๐ เมื่อวันที่ ๙ มิถุนายน พ.ศ. ๒๕๖๐ ให้เรียกเก็บอากรตอบโต้การทุ่มตลาดสินค้าดังกล่าวที่มีแหล่งกำเนิดจากสาธารณรัฐประชาชนจีน
และประเทศมาเลเซียต่อไปอีกเป็นระยะเวลา ๕ ปี
ตามประกาศคณะกรรมการพิจารณาการทุ่มตลาดและการอุดหนุน เรื่อง
ผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน
และประเทศมาเลเซียต่อไป พ.ศ. ๒๕๖๐ ลงวันที่ ๑๙ มิถุนายน พ.ศ. ๒๕๖๐ นั้น

เพื่อให้เป็นไปตามความในข้อ ๑ ของกฎกระทรวง ฉบับที่ ๔ (พ.ศ. ๒๕๔๓)
ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒ อธิบดีกรมการค้าต่างประเทศจึงออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดต่อไปไว้ดังรายละเอียดตามเอกสารท้ายประกาศนี้

ทั้งนี้
หากผู้ยื่นคำขอให้ทบทวนความจำเป็นในการใช้มาตรการตอบโต้การทุ่มตลาด ผู้นำเข้า หรือผู้ส่งออกสินค้าทุ่มตลาดจากต่างประเทศ
ประสงค์ที่จะทราบรายละเอียดเกี่ยวกับข้อเท็จจริงที่ใช้เป็นฐานในการทบทวนความจำเป็นในการใช้มาตรการตอบโต้การทุ่มตลาดดังกล่าว
ให้ยื่นคำขอต่อกองปกป้องและตอบโต้ทางการค้า กรมการค้าต่างประเทศ ภายใน ๑
เดือน นับแต่วันที่มีประกาศฉบับนี้ตามหลักเกณฑ์และวิธีการที่กำหนดในประกาศกระทรวงพาณิชย์
เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓
ลงวันที่ ๓๐ มิถุนายน พ.ศ. ๒๕๔๓


ประกาศ
ณ วันที่ ๑๙ กันยายน พ.ศ. ๒๕๖๐
อดุลย์
โชตินิสากรณ์
รองอธิบดี
รักษาราชการแทน
อธิบดีกรมการค้าต่างประเทศ
[เอกสารแนบท้าย]

๑. เอกสารท้ายประกาศกรมการค้าต่างประเทศ เรื่อง
แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วน
ที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไป พ.ศ. ๒๕๖๐

(ดูข้อมูลจากภาพกฎหมาย)







พัชรภรณ์/อัญชลี/จัดทำ
๖ ตุลาคม ๒๕๖๐

ปริญสินีย์/ตรวจ
๒๗ พฤศจิกายน
๒๕๖๐
























[๑] ราชกิจจานุเบกษา
เล่ม ๑๓๔/ตอนพิเศษ ๒๔๕ ง/หน้า ๑๕/๔ ตุลาคม ๒๕๖๐